FOKUS PÅ NATURVIDENSKAB, TEKNOLOGI OG KOMMUNIKATION
Sukkertoppen Gymnasium er et stort, veldrevet gymnasium med fokus på naturvidenskab, teknologi og kommunikation. Hos os er højt fagligt niveau og godt socialt miljø nøglebegreber, og vi sætter elevinddragelse højt.
Du kommer til at arbejde med både teori og praksis og får selvfølgelig mulighed for at slippe din indre forskerspire eller opfinder løs i vores topmoderne laboratorier og værksteder.
Hvad enten du drømmer om at deltage i kemi-olympiade eller arrangere weekendlange LAN-parties, er Sukkertoppen stedet for dig.
På Sukkertoppen Gymnasium er alle dage besøgsdage, dvs. du kan altid komme og besøge os. Ring til os på tlf.: 26 89 79 49.
Husk ansøgningsfrist 1. marts 2019
søg ind på optagelse.dk
husk tilmeldingsfrist senest 1. marts 2019
søg allerede nu!
Her er plads til alle typer, og man kan altid finde nogle andre med samme interesser som én selv – både socialt og fagligt
På Sukkertoppen Gymnasium bliver du en del af et stærkt fagligt miljø, hvor du som elev udfordres til at blive så dygtig som muligt. Det kommer blandt andet til udtryk, når vi hvert år har elever med til DM i teknologi, DM i science, biologi OL, kemi OL, datalogi OL, Georg Mohr og meget mere.
Vores 1000 elever er ambitiøse, målrettede og trives i et godt studiemiljø, hvor der er klare retningslinjer og et godt sammenhold. Vi har et aktivt elevråd og en god dialog mellem eleverne og ledelsen. Det er med til at skabe den gode stemning, du vil opleve her på Sukkertoppen Gymnasium.
det sociale liv er en vigtig del af det at gå i gymnasiet
Eleverne arrangerer og styrer selv de fleste arrangementer, men der er selvfølgelig altid også lærere tilstede.
Vi holder fire store skolefester om året - introfest, julefest, temafest og gallafest. Derudover er der fredagscafé cirka hver 14. dag.
Foruden fester hygger vi os med fx LAN-parties, elevklubber, musikaftener, loungecaféer med brætspil og ikke mindst film-awardshowet The Arnolds.
Det første år er studieturen vores introtur; en dejlig kanotur, der ryster de nye elever godt sammen. På andet og tredje år søger vi lidt længere væk - som regel en europæisk storby. Studieture er obligatoriske og har selvfølgelig både et socialt og fagligt fokus.
De internationalt orienterede studieretninger har derudover en uges ekstra studieophold i udlandet - fx London eller Berlin.
oplev en dag på Sukkertoppen gymnasium
Sukkertoppen Gymnasium ligger ca. 2 minutters gang fra Ny Ellebjerg station.
REKTOR, ANNE BIRGITTE LIEBERKIND
Vi er stolte over at kunne sende studenter videre ud i verden med en solid ballast i rygsækken
Københavns mediegym